На основу чл. 51. и 128. став 2. Статута града Зрењанина (“Службени лист града Зрењанина”, број 17/20 - пречишћен текст), Одлуке Градског Већа о усвајању Програма доделе бесповратних средстава за економско оснаживање жена и подстицање развоја женског предузетништва на територији града Зрењанина за 2022. годину број 06-123-43/22-III од 02.09.2022. године, Градоначелник града Зрењанина дана 16.09.2022. године расписује

**ЈАВНИ ПОЗИВ**

**за доделу бесповратних средстава**

 **за економско оснаживање жена и подстицања развоја женског предузетништва кроз финансијску подршку у пословању на територији града Зрењанина за 2022. годину**

Програм о додели бесповратних средстава за економско оснаживање жена и подстицања развоја женског предузетништва кроз финансијску подршку у пословању на територији Града Зрењанина у 2022. години (у даљем тексту: Програм) спроводиГрад Зрењанин (у даљем тексту: Град).

Укупно расположива бесповратна средства за реализацију овог Програма су 5.000.000,00 динара.

Право за подношење пријава на основу Програма на Јавни позив имају микро и мали привредни субјекти и предузетнице, које кумулативно испуњавају следеће услове:

- да је власник жена са најмање 51% удела у истом, односно у којем је жена одговорно лице за пословање и управљање (директор) уписана у АПР-у,

- да су регистровани на територији града Зрењанина,

- да су основани не раније од 1.09.2020. године,

- да су позитивно пословали у 2021. години (исказао нето добитак);

- да над њима није покретнут стечајни поступак или поступак ликвидације,

- да су измирили све обавезе по основу пореза и доприноса,

- да им није изречена правоснажна мера забране обављања делатности,

- да за исте намене није конкурисао за бесповратна средства која потичу из јавних средстава по неком другом програму државне помоћи или из других извора финансирања.

- да у било ком периоду у току две узастопне фискалне године закључно са даном доношења одлуке о додели бесповратних средстава, није примио дозвољену de minimis државну помоћ чија би висина заједно са траженим средствима прекорачила износ од 23.000.000,00 динара;

 Привредни субјекти који задовоље услове Програма могу остварити право на финансијску подршку у виду бесповратних средстава у износу до 75% вредности улагања на основу профактуре.

Финансијска помоћ се додељује корисницама једнократно и неповратно, у највишем износу до 250.000,00 РСД за привредне субјекте који су основани не раније од 1.09.2020. године.

Средства су намењена за субвенционисање трошкова за набавку машина/опреме у

2022. години, набавку репроматеријала, уређење пословног/производног простора и обезбеђење средстава за покривање дела трошкова за закуп затвореног и уређеног пословног/производног простора.

Под набавком машине/опреме се подразумевају машине и опрема које су у функцији израде или припреме и дораде финалног производа. Машине/ опрема морају бити нови и намењени за професионалну употребу. Изузетно на предлог Комисије за утврђивање права на финансијску подршку женама на територији града Зрењанина (у даљем тексту: Комисија), може се одобрити субвенционисање трошкова за набавку половне машине/опреме не старије од 5 година. Набавка опреме/машина се врши од правног лица, односно од правног лица регистрованог за послове репарације и продају половне опреме.

Под пословним/производним простором подразумевамо затворен и уређен простор регистрован за обављање пословне/производне делатности.

Под уређењем производног/пословног простора сматра се извођење радова који се предузимају ради спречавања оштећења која настају употребом објекта или ради отклањања тих оштећења, а састоје се од прегледа, поправки и предузимања превентивних и заштитних мера, односно свих радова којима се обезбеђује одржавање објекта на задовољавајућем нивоу употребљивости, као што су кречење, фарбање, замена облога, замена санитарија, радијатора, замена унутрашње и спољашње столарије и браварије, замена унутрашњих инсталација и опреме без повећања капацитета и други слични радови, ако се њима не мења спољни изглед зграде и ако немају утицај на заједничке делове зграде и њихово коришћење.

Уколико је објекат у коме се обавља делатност у закупу потребно је да је у уговору о закупу дата сагласност за извођење радова на текућем одржавању у објекту и да су регулисани међусобни односи између уговорних страна.

Извођач радова не може бити повезано лице са корисником кредита у смислу Закона о привредним друштвима и Закона о банкама. Извођач радова мора  бити предузетник или привредно друштво.

**ПОТРЕБНА ДОКУМЕНТАЦИЈА**

На Јавни позив доставља се следећа документација:

1. прецизно попуњен Пријавни образац са бизнис планом на прописаном обрасцу (Образац 1);

2. фотокопија Решења о упису у Регистар привредних субјеката;

3. фотокопија личне карте;

 4.1. за набавку машине/опреме:

 -предрачун или предуговор за набавку опреме уз временску важност предрачуна

најмање 30 дана,

 - изјава да се неће отуђити предмет инвестиције нити дозволити другом лицу да

користи предмет улагања у периоду од две године од дана набавке опреме/ машине

(Изјава бр.1),

 - изјава продавца о пореклу опреме и две фотографије опреме/машине уколико је

предмет набавке половна машина/опрема;

 4.2. за набавку репроматеријала:

 - предрачун за набавку репроматеријала уз временску важност предрачуна најмање 30

дана;

 4.3. за уређење затвореног пословног/производног простора:

 - предрачун или предуговор фирме регистроване за молерске, гипсарске, столарске,

подне, зидарске или керамичарске радове са исказаним предмером и предрачуном

радова,

 - фотографије простора за чије се уређење траже бесповратна средства;

 4.4. за закуп затворенох пословног/производног простора:

 - уговор о закупу затвореног и уређеног производног/пословног простора,

 - доказ да су измирени сви претходни трошкови коришћења простора (електрична

енергија, гас, вода, канализација, одношење смећа и други режијски трошкови који

нужно настају коришћењем простора);

 5. доказ о измирењу обавеза по основу пореза и доприноса у Републици Србији;

6. изјава да предмет финансирања за који се конкурише неће бити финансиран

делимично или у целости из било ког другог извора јавних средстава и да ће се додељена

средства наменски користи (Изјава бр.1);

1. Изјаву да у било ком периоду у току две узастопне фискалне године закључно са даном доношења одлуке о додели бесповратних средстава, није примила дозвољену de minimis државну помоћ чија би висина заједно са траженим средствима прекорачила износ од 23.000.000,00 динара (Изјава бр.1);

8. Обавештење о раније примљеној de minimis државној помоћи (Образац 2) ;

9. Изјава о сагласности за обраду личних података (Изјава бр.2);

10. Изјава о сагласности за прикупљање података (Изјава бр. 3);

11. Уколико је привредни субјекат награђиван доставити доказ о добијеним наградама и признањима за постигнут квалитет производа / услуга остварен у периоду 2020-2022. година (копије докумената);

12. Уколико привредни субјекат запошљава лица са инвалидитетом приложити Изјаву о броју запослених ОСИ оверену код надлежног органа за оверу;

13. Уколико је подносилац захтева лице које ће имати предност у додељивању

бесповратних средстава (жене са села, жртве породичног насиља, самохране мајке,

мајке деце са сметњама у развоју, жене са инвалидитетом) потребно је да доставе

релевантне доказе којима се то потвђује.

 Документација која се предаје Комисији за утврђивање права на финансијску подршку женама на територији града Зрењанина (у даљем тексту: Комисија) уз захтев се не враћа, већ се чува у архиви.

Изјава бр.1 доставља се Комисији оверена код органа надлежног за оверу, док Изјаву бр.2 и

Изјаву бр.3 није потребно оверавати.

**РОК ЗА ПОДНОШЕЊЕ ЗАХТЕВА И ДОСТАВЉАЊЕ ДОКУМЕНТАЦИЈЕ**

Рок за подношење пријава износи 30 дана од дана јавног оглашавања на званичном сајту Града Зрењанина у делу предвиђеном за јавне огласе и конкурсе.Пријаве поднете након предвиђеног рока неће се разматрати. Пријава ће се сматрати неблаговременом у случају да је поднета по истеку рока означеног у јавном огласу за подношење пријава. Неуредном пријавом ће се сматрати пријава која је поднета у отвореној коверти или која не садржи све потребне податке и уредно захтевана документа.

**НАЧИН ПРИЈАВЉИВАЊА**

Програм се објављује на сајту Града Зрењанина http://www.zrenjanin.rs/sr/e-uprava/oglasi-i-konkursi.

Документација се упућује путем поште препоручено или лично, у затвореној коверти Комисији за утврђивање права на финансијску подршку женама на територији града Зрењанина, на адресу ГРАД ЗРЕЊАНИН, ГРАДСКА УПРАВА, Трг слободе бр. 10, Зрењанин, са назнаком “ЗА ЈАВНИ ОГЛАС за доделу бесповратних средстава за економско оснаживање жена и подстицање развоја женског предузетништва кроз финансијску подршку за почетнике у пословању на територији града Зрењанина у 2022. години”, са посебном назнаком: “НЕ ОТВАРАТИ”.

Конкурсна документација и комплетна информација о свим битним елементима и правилима за учешће у овом јавном позиву могу се преузети са интернет странe Града Зрењанина: http://www.zrenjanin.rs/sr/e-uprava/oglasi-i-konkursi.

**За све информације везане за Јавни позив заинтересовани се могу обратити Оливери Радић на телефон 066/866 00 52. За помоћ око подношења и попуњавања Пријаве подносиоци се могу обратити Зрењанинском едукативном центру на телефон 023/521-090 или путем електронске поште: zreduc@gmail.com.**

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД ЗРЕЊАНИН

ГРАДОНАЧЕЛНИК

Број:400-5-22/2022-II

Датум: 16.09.2022.

**ГРАДОНАЧЕЛНИК**

 Симо Салапура